Louis L'Hévéder

Louis L'Hévéder, bet ganet d'ar 24 a viz Genver 1899 er Vinic'hi (Aodoù-an-Hanternoz d'an ampoent, Bro-C'hall) hag aet da Anaon d'an 9 a viz Here 1946 e Pariz (Seine d'ar mare-se, Bro-C'hall), a oa ur c'helenner hag ur politikour sokialour gall.

 Damdost da Landreger e voe desavet gant e dud, menajerien anezhe. Mab henañ un tiegezh a unnek a vugale e krogas gant e studi e skolaj Lannuon a-raok mont da lisead da Roazhon ma tapas e vachelouriezh war ar matematik. Da-heul e tibabas kendelc'her er Skol normal uhelañ ma teuas a-benn da gaout ar skolveuriegezh war ar matematik : kaset e voe d'An Oriant da gelenn an diskiblezh-se el Lise Dupuy de Lôme.

 E 1928 e voe dilennet e kanton Pont-Skorf da guzulier arondisamant an Oriant hag e 1929 e voe dilennet e kanton Pont-Skorf da guzulier-departamant ar Mor-Bihan. D'ar 4 a viz Mae 1930 e voe dilennet da gannad e kentañ pastell-votiñ ar Mor-Bihan e Kambr an deputeed an Trede Republik c'hall, dilennet er c'hentañ tro e 1932 hag e 1936 adarre. D'an 10 a viz Gouere 1940 e votas an hollc'halloudoù d'ar Marichal Pétain e Vichy. Anvet e voe er C'huzul broadel gant Renad Vichy e miz Genver 1941Annik Le Guen, Le Morbihan sous le Gouvernement de Vichy, Miz Kerzu 1993.
 Notennoù ha daveoù 

Liamm diavaez
 Buhezskrid Louis L'Hévéder war Diazez roadennoù istorel Bodadenn Vroadel (Bro-C'hall)

Rummad:Politikourien Breizh
Rummad:Kannaded Breizh
Rummad:Ganedigezhioù 1899
Rummad:Marvioù 1946